Seniorpolitik – Side 2 – Seniorvejen\nOpløftende tænketanker om seniorlivet. Skab attraktive arbejdspladser for seniorerne og brug seniorernes sammenhængskraft til at møde fremtidens udfordringer med.\nOn maj 1, 2018 By seniorvejenIn Overgang, SeniorpolitikSkriv en kommentar\nHvad mon seniorlivet kan tilbyde mig, når jeg bliver 100 år?\nHvordan vil du leve dit liv, hvis du bliver 100 år og behovet for arbejdsduelige 65+ er stigende? Det har Tænketanken – Den nye 3. alder forsøgt at svare på. Svaret er: Skab attraktive arbejdspladser for seniorerne! Det kan fx ske ved hjælp af løbende kompetenceudvikling. En opblødning af overgangen mellem arbejdsliv og pensionistliv. Samt en styrkelse af det fysiske og psykiske arbejdsmiljø.\nDe tre gode råd er sendt videre til den tænketank om seniorernes vilkår, som regeringen har besluttet at nedsætte og som skal komme med deres anbefalinger i 2019. Men inden da kan seniorerne jo godt nå at tænke selv om deres fremtid, hvilket jeg vil prøve i det følgende.\nFremtidens udfordring for seniorerne\nDet er tænketankens påstand, at der i løbet af de næste 20 år vil den samlede arbejdsstyrke stige med omkring en kvart million mennesker. Tre ud af fire af dem vil være fyldt 65 år eller mere! Udfordringen bliver derfor, at indrette arbejdsmarkedet så seniorerne kan holde til at være så længe på arbejdsmarkedet. Hvordan fastholdes den mest erfarne del af arbejdsstyrken? – det er tænketankens hovedspørgsmål.\nTænketanker erkender, at seniorerne kan være udsat på arbejdsmarkedet. De kan være udsat for nedslidning og kan have svært ved at finde arbejde, hvis de først bliver arbejdsløse. Samtid går den demografiske udvikling i retning af flere ældre i samfundet. Så fastholdelse af seniorerne på arbejdsmarkedet er således en bunden opgave.\nTænketanken peger på tre konkrete områder, hvor hovedindsatsen kan fokuseres.\nFor det første bør der investeres i en livslang løbende kompetenceudvikling, så seniorerne også sidst i karrieren får mulighed for faglig og personlig udvikling og dermed fastholde deres værdi på arbejdsmarkedet.\nFor der andet bør overgangen mellem arbejdsliv og seniorliv opblødes. Det kan være en svær overgang for mange pludselig at være uden anderkendende kolleger og en faglig identitet. Der bør derfor skabes større fleksibilitet i løbet af arbejdslivet, som kan medvirke til at sikre en bedre overgang fra arbejdsliv til pension. Herunder tid og rum til at den enkelte kan forberede sig på en ny karriere som senior.\nFor det tredje er nedslidning og arbejdsskader en udfordring, der kan hindre mange seniorer i at fortsætte på arbejdsmarkedet. Det er derfor nødvendig at styrke det fysisk og psykiske arbejdsmiljø, herunder forebyggelse af psykiske lidelser som depression, stress og angst.\nMere fællesskab eller mere individualisme? Det er fremtidens udfordring.\nFire tænkte seniorscenarier\nHvad er det for en fremtid som Tænketankes 12 medlemmer ser ude i fremtiden? Det er ikke kun én fremtid, men fire mulige fremtider, der tegner sig i tidshorisonten. Fremtider som vi bør besinde os på og forholde os til i tide. Det vil sige NU.\nTænketanken er ikke den første, der har forsøgt at kikke ud eller ind i fremtiden. Det er tidligere gjort af forfattere og filosoffer. I nyere tid har forfatteren Aldoux Huxley i 1932 skrevet romanen ’Fagre nye verden’ der omhandler London, som den kunne tænkes at se ud i år 2540. I denne dystopiske verden (=den værste af alle verdner) bliver menneskeligheden vendt på hovedet under et totalitært styre, hvor biologisk kontrol og masseproduktion udgør samfundets fundament. George Orwell har efterfølgende i 1949 skrevet en tilsvarende dystopisk roman ’1984’ der omhandler et fremtidigt undertrykkende, totalitært regime med Big Brother i centrum.\nDisse to forfatteres dystre baggrund var første og anden verdenskrigs død, grusomhed og menneskeforagt og deres tanker var primært litterære og baseret på deres forestillingsevne, fantasi og kreativitet. I modsætning hertil befinder Tænketankens medlemmer sig i velfærdsstatens ”efterår” og forsøger at basere deres synspunkter og hypoteser på videnskabelige undersøgelser af udviklingstendenser i tiden og de menneskelige behov.\nAntagelsen om de fire fremtider bygger således på en undersøgelse af\n1. Eksterne udfordringer, der får indflydelse på samfundets udvikling.\n2. Nye samfundsmodeller, der kan skabe merværdi i samfundet og for borgerne.\n3. Teknologiske forandringer og borgernes behov.\n4. Fremtidens behov for kompetencer.\nI løbet af arbejdsprocessen med undersøgelsen af de forskellige fremtider har tænketanken udvalgt to udviklingstendenser eller to scenarieakser. Henholdsvis en horisontal scenarieakse og en vertikal scenarieakse. Det er Tænketankens påstand, at den horisontale akse viser noget om samfundsinstitutionernes tilpasningsevne. Den vertikale akse viser noget om sammenhængskraften i samfundet.\nAfhængig af om den tænkte udvikling går tilbage eller fremad på den horisontale akse kan undersøgelsen vise om samfundsinstitutionerne formår at tilpasse sig eller om de mister relevans.\nAfhængig af om den tænkte udvikling går opad eller nedad på den vertikale akse kan undersøgelsen vise om sammenhængskraften i samfundet formår at skabe en ny konsensus eller en øget fragmentering i samfundet.\nTænketanken opfatter ikke de fire forskellige scenarier som isolerede og uafhængige. Fremtidens samfund, som danner rammen om Det gode liv i den 3. alder i 2040 vil højst sandsynlig indeholde markante træk fra et eller flere af scenarierne.\nFællesskab eller individualisme?\nTænketanken har gennem en involverende proces udviklet og udforsket de forskellige fremtidsscenarier og er nået frem til en matrix med fire forskellige udfald:\n1. Fornyet social kontrakt. Hvor udviklingen er præget af en høj grad af sammenhængskraft i samfundet (Ny konsensus) og Institutionerne fastholder deres rolle ved at tilpasse sig de nye tider.\n2. Netværksvelfærd. Hvor udviklingen er præget af en høj grad af sammenhængskraft i samfundet (Ny konsensus), men Institutionerne mister relevans og nye alternativer opstår.\n3. Neotribalisme. Hvor udviklingen er præget af en mindre grad af sammenhængskraft i samfundet (Fragmenteret samfund) og institutionerne mister relevans og nye alternativer opstår.\n4. Nærdemokrati genopfundet. Hvor udviklingen er præget af en mindre grad af sammenhængskraft i samfundet (Fragmenteret samfund), men institutionerne fastholder deres rolle ved at tilpasse sig de nye tider.\nI forhold til de fire mulige fremtider har Tænketanken undersøgt konsekvenserne for følgende områder: Tidsånd og værdier. Velfærdssamfundet. Arbejde og arbejdsmarked. Livet i den tredje alder. Overgang fra arbejde til pensionstilværelse. Bolig og sociale relationer. Sundhed og livskvalitet.\nEt kik i krystalkuglen\nHvilke interessante konsekvenser har Tænketanken så opdaget igennem sit tankearbejde? Konsekvenser, der for eksempel kan have relevans for seniorernes beslutninger og overvejelser i dag. Jeg har valgt at undersøge to af de fire tænkte fremtidsscenarier.\nHvis udviklingen går i retningen af en Fornyet social kontrakt, så forventer Tænketanken at\n”- Et aktivt medborgerskab med øget medansvar har afløst en passiv rettighedskultur. Der hersker en høj sammenhængskraft og forsigtig fremtidsoptimisme. Fra politisk side er der stor fokus på at skabe gode rammevilkår for livslang læring, så flest mulige borgere er i stand til at begå sig på arbejdsmarkedet”.\n”- Seniorerne har haft evne og vilje til at omfavne den nye teknologi, der er flydt ind over arbejdsmarkedet, boligmarkedet og sundhedsmarkedet. For eksempel med intelligente velfærdsteknologiske løsninger, der holder seniorerne mobile. For at holde borgerne på arbejdsmarkedet hæves pensionsalderen gradvist … stigende til 75 år mod 2060”.\n”- De der har lysten og forudsætningerne har mulighed for at fortsætte med at arbejde og gradvis trappe ned. Med henblik på at sikre borgerne en længere tilknytning til arbejdsmarkedet er der indført lovgivning, der skal modvirke en usund ubalance mellem arbejde og privatliv.”\nHvis udviklingen går i retning af Neotribalisme, så forventer Tænketanken at\n”- Tilliden til staten, hinanden og samfundets institutioner er eroderet. Danskerne søger mod individualiserede netværk og fokuserer på deres egne og næres behov fremfor at fokusere på det samlede Danmark og fællesskabet. Tilhørsforholdet til ’stammer’ af ligesindede skaber en følelse af social tryghed, som beskytter mod den stigende kompleksitet i samfundet”.\n”- I 2040 er arbejdsmarkedet flydende med en høj grad af automatisering og færre faste job. Et voksende prekariat (=grupper der på grund af livsforhold er truet af social nedstigning) vinder frem med øget usikkerhed i form af løsere og mere usikker tilknytning til arbejdsmarkedet og forringede arbejdsvilkår. Mange virksomheder investerer i kompetenceudvikling af deres mest talentfulde medarbejdere for at kunne fastholde dem i den tredje alder.\n”- Der er lige så mange måder, man kan trække sig tilbage fra arbejdsmarkedet på, som der er personer i arbejdsstyrken. Flere vælger at starte på en ny karriere i en sen alder. Der er ingen fast pensionsalder og folkepensionen er gjort mere individualiseret og fleksibel. Mental nedslidning er et udbredt samfundsproblem og et stigende antal borgere vælger at forsikre sig mod mental nedslidning”.\nBliver der noget at fejre i 2040?\nAnbefalinger til fremtidens seniorer\nTænketankens anbefalinger retter sig mod flere forskellige aktører i det danske samfund. Både samfundets institutioner, civilsamfundet, virksomheder og borgerne. Nogle anbefalinger opfordrer til handling på et overordnet politisk niveau mens andre anbefalinger opfordrer til holdningsændringer og handlinger fra den enkelte borger.\nHvilke anbefalinger er så relevante for os – fremtidens seniorer? I forhold til selve overgangen fra arbejde til pensionisttilværelse peger rapporten på ni indsatsområder:\n1. ”Bedre beskæftigelse af seniorer på arbejdsmarkedet skal hjælpes på vej af et generelt holdningsskifte i befolkningen. Den generelle tilgang, hvor forventningen er at stige i løn og ansvar gennem hele karrieren (’karrierestigen’) bør skiftes ud med en tilgang, hvor det i højere grad er acceptabel, at man i nogle livsfaser kan gå ned i løn og ansvar i karrieren og i andre livsfaser gå op (’karrierecyklus’).”\n2. ”Fleksible delpensionsmodeller skal give seniorer, der har nået den lovfastsatte pensionsalder, mulighed for delvist at være lønmodtager og delvist trække på sin pension efter lyst og behov, blandt andet for at skabe øget fleksibilitet i tilbagetrækningen for den enkelte senior og samtidig gøre det mere attraktivt for arbejdsgiveren at fastholde seniorer”.\n3. ”For at sikre de bedst mulige rammer for fastholdelse på arbejdsmarkedet gennem et forlænget arbejdsliv, skal der øget fokus på at forebygge psykiske lidelser som eksempelvis depression, stress og angst. Mere forskning på området samt fokus på best practice i forhold til, hvordan dette proaktivt håndteres på arbejdsmarkedet.”\n4. ”Der bør afsøges muligheder for at etablere partnerskaber (fx mellem pensionsselskaber og arbejdsmarkedets parter), der videreudbygger øget fysisk og psykisk trivsel og forebyggelse af nedslidning og derved sikre, at så få som muligt mister tilknytningen til arbejdsmarkedet undervejs i arbejdslivet.”\n5. ”Der bør skabes gode rammer for pensionsselskabernes investering i iværksætteri blandt seniorer, så der sikres adgang til kapital for iværksættere og et rimeligt afkast for pensionsselskaberne.”\n6. ”Pensionsselskaberne skal udvikle attraktive pensionsordninger for selvstændige og freelancere, som sikrer, at denne gruppe i højere grad sparer op til pension.”\n7. ”For at sikre, at borgernes kompetencer er relevante for arbejdsmarkedet gennem hele arbejdslive, som er længere og mere omskifteligt, skal de videregående uddannelsessystemer gentænkes på en måde, der bedst mulig imødekommer reel livslang læring, herunder udnyttelse af blandt andet e-læring og andre uddannelsesteknologier.”\n8. ”For at sikre, at livslang læring bliver en mere integreret del af fremtidens arbejdsliv, skal der ske en holdningsændring fra, at kompetenceudvikling hovedsageligt anses som en arbejdstagerret, til at det også anses som en forpligtelse for den enkelte.”\n9. ”Det skal være muligt for den enkelte at oprette en uddannelsesopsparing, som kan medvirke til livsvarig læring og nye karrieremuligheder, herunder mulighed for karriereskift.”\nHvad kan jeg som senior gøre?\nTænketanken har forsøgt at gennemtænke forskellige fremtidsmuligheder på baggrund af videnskabelige studier, teknologiske opfindelser og tendenser i tiden. Fremtidsmuligheder, der naturligvis ikke kan genfindes i vores verden her og nu, men som måske vil dukke op i løbet af de kommende år. Så anbefalingen er, at vi alle tager stilling til de forskellige fremtidsmuligheder og besinder os på den vej, som vi hver især ønsker at vores senior liv skal følge. Og handler derefter.\nKan tænketankes anbefalinger bruges af morgendagens seniorer? JA, her er gode argumenter til drøftelse af klassiske problemstillinger, herunder Overgang fra arbejde til pensionstilværelse. Bolig og sociale relationer. Sundhed og livskvalitet. God arbejdslyst.\nLæs rapporten selv og bliv klogere på fremtiden\nVil du læse mere om Tænketankens tanker så kan du finde oplysninger her:\nInstitut for Fremtidsforskning v/ Claus Kjeldsen:\n”Tænketanken – Den nye 3. alder”. Anbefalinger til Det gode liv i den tredje alder frem mod 2040”. Digital rapport udarbejdet i regi af tænketank nedsat i forbindelse med PFA’s 100 års jubilæum. 2017. Gratis.\nKan hentes på adressen: https://pfa.dk/campaigns/100aar/taenketank\nOn april 2, 2018 By seniorvejenIn Overgang, SeniorpolitikSkriv en kommentar\nDet rette ståsted kan give nyt udsyn og handlemuligheder\nVed stop på arbejdsmarkedet kan det være vanskeligt at orientere sig i seniorlivet. Svend Brinkmann har fundet ti ståsteder, du kan anvendes som en start på denne livsfase. De ti ståsteder udtrykker hver især det, der er værd at stå fast på, fordi de har værdi i sig selv.\nI bogen “Ståsteder” folder forfatteren ti gamle tanker ud til en ny verden. Tanker der er udtænkt af en række filosoffer fra Aristoteles til Arendt. Valget af metaforen ’ståsted’ henviser til konkrete steder, hvor man er forbundet og hvorfra man henter næring. Et ståsted er en slags ”livsoase”, hvor der kan opstå mening, fordi et fænomen får lov til at træde frem i sig selv med iboende værdi.\nDe gamle ideer og tanker har forfatteren kogt ned til korte sentenser/ aforismer, der kan læres udenad og have in mente på sin vej gennem seniorlivet. Dette er i tråd med den klassiske filosofi, der blev opfattet som en livsform, der ”tilbyder sindet et mindre antal tæt forbundne principper, der har effektiv overbevisningskraft og lette at huske”.\nDe forskellige ståsteder er karakteriseret på følgende måde:\n1. Det gode: ”Hvis der er noget, vi gør for dets egen skyld, må det være det overordnede gode”. (Aristoteles)\n2. Værdigheden: ”Alt har enten en pris eller en værdighed”. (Kant)\n3. Løftet: ”Mennesket er et dyr med retten til at aflægge løfter”. Nietzsche)\n4. Selvet: ”Selvet er et forhold, der forholder sig til sig selv”. (Kierkegaard)\n5. Sandheden: ”Selv om der ikke findes nogen sandhed, kan mennesket godt være sandfærdigt”. Arendt)\n6. Ansvaret: ”Den enkelte har aldrig med et andet menneske at gør, uden at han holder noget af dets liv i sin hånd”. (Løgstrup)\n7. Kærligheden: ”Kærligheden er den ekstremt vanskelige erkendelse af, at noget andet end en selv er virkeligt”. (Murdoch)\n8. Tilgivelsen: ”Man kan kun tilgive det utilgivelige”. (Derrida)\n9. Friheden: ”Friheden udgøres ikke primært af privilegier, men af pligter”. (Camus)\n10. Døden: ”Den, der har lært at dø, har aflært at være slave”. (Montaigne)\nBrinkmann formidler de klassiske tanker på en pædagogisk måde, der både udfordrer og provokerer læseren. Han bruger eksempler fra sit eget liv og forbliver ikke i den teoretiske sfære. Inspireret af Kierkegaard er det gode liv for forfatteren ikke at “have det godt”, men “at gøre det godt”. Det gode seniorliv skal erkendes og omsættes i praksis!\nHvis du har fået lyst til at finde andre ståsteder i seniorlivet, så har den schweiziske forfatter Rolf Dobelli skrevet en god bog “Kunsten at leve godt – med 52 veje til lykke, du ikke regnede med at opdage”.\nHans Henrik Knoop har på lignende måde i bogen “Positiv Psykologi” givet en række inspirerende forslag til, hvordan du kan undgå en række uhensigtsmæssige vaner i dit seniorliv.\nGod læse- og praksislyst.\nOn januar 20, 2018 By seniorvejenIn Jobvejen, SeniorpolitikSkriv en kommentar\nOvergange uden undergang. Eller hvordan man som senior kan klare skiftet fra arbejdsliv til pension uden at falde i det dybe, tomme rum.\nOn november 1, 2017 november 1, 2017 By seniorvejenIn Iværksættervejen, Overgang, SeniorpolitikSkriv en kommentar\nEr overgangen som fuglenes flugt på himlen eller som havets ukendte dyb?\nForfatteren Sven Erik Henningsen har skrevet en nyttig brugsbog for kommende pensionister. Fyldt med afklarende analyser, konkrete og illustrative personbeskrivelser samt eftertænksomme spørgsmål til læserens videre arbejde. Den bedste bog, som jeg har læst om dette emne med masser af A-ha-oplevelser. Bør ligge på enhver seniors arbejdsbord inden arbejdspladsen forlades.\nFaldet i det tomme rum\nSven Erik Henningsen er både teoretiker og praktiker i overgangen fra arbejdsliv til pensionistliv. Efter at være blevet hjerteopereret anbefalede lægerne forfatteren at trappe ned for arbejdet og ændre livsstil. Det gjorde han så. Efter en periode på halv tid gik Sven Erik Henningsen som 63-årig på pension, forlod arbejdet som underviser og forsker, først ved Ribe Statsseminarium, der efter en hårdhændet centralisering blev nedlagt, siden som underviser og forsker ved Universitetet i Esbjerg.\nEfter pensioneringen faldt forfatteren ned i et af de berømte tomrum. Det var det, der fik ham i gang med at tænke over, hvad der sker, når man forlader arbejdsmarkedet kun delvis frivilligt. I sin søgen efter en rolle som pensionist har han læst en del om emnet, som dog mest har handlet om økonomiske forhold og sjældent om de psykologiske, eksistentielle, sociale og kulturelle sider af sagen. Denne mangel var forfatterens motiv til at skrive bogen.\nHvert kapitel behandler således de typiske forandringer, der finder sted i forbindelse med dette livsstilsskifte. Udover at trække på egne erfaringer refererer forfatteren til relevante forskningsresultater og undersøgelser. De beskrevne forandringerne giver forfatteren ”kød og blod” ved at beskrive og analysere en række personers individuelle fortællinger, der viser, hvilke forandringer disse personer har oplevet.\nBogen består af 12 kapitler, der har følgende overskrifter:\n1. Hvad ved forskerne om overgangen?\n2. Schlossbergs teori om overgange.\n3. Forskellige opfattelser af overgange til pension.\n4. At betyde noget for andre – som pensionist.\n5. Arbejde og identitet.\n7. Meningen med livet – også efter arbejdet?\n8. Pension og frivilligt arbejde.\n9. Faser og veje.\n11. Konkrete forslag.\n12. Pensionistlivets ABC.\nEfter hvert kapitel er der udfordrende spørgsmål til læserens videre refleksion og handling.\nOvergange og livsform\nI bogen præsenteres løbende en række forskellige analytiske værkstøjer, der kan hjælpe læseren med at forstå sin egen overgangssituation. Det første der præsenteres er begrebet Overgang. Hvordan skal en overgang forstås og hvilke typer af overgange findes der? (og hvilken er relevant for læseren?)\nEn overgang forstås af forfatteren som en begivenhed eller en ikke-begivenhed, der i et menneskes liv resulterer i ændring i relationer, rutiner, roller og antagelser.\nDer findes tre typer af overgange: 1. Den forventede overgang (fx fra job til pension som 65-årig). 2. Den uventede overgang (fx en fyring som 55-årig). 3. Den udeblevne overgang (fx en forfremmelse som 60-årig, der ikke indtrådte).\nEn overgang foregår altid i en kontekst og forfatteren bruger begrebet Livsform til at sætte overgangen i relief. Menneskets adfærd er forankret i deres livsform og det er igennem den, at de forstår centrale begreber som arbejde, familie, fritid og frihed, der danner en strukturel helhed for den enkelte. Der findes tre typer af livsformer, som vi alle indgår i og som kan lette eller besværliggøre overgangen fra arbejde til pension.\nDe tre livsformer er 1. Den selvstændige livsform. 2. Lønmodtagerlivsformen. 3. Den karrierebundne livsform.\nVed at se overgangen gennem ”livsformbrillerne” ser forfatteren, at for den gruppe, der tilhørte den selvstændige livsform, er det alt i alt positivt at være trådt ud af arbejdsmarkedet, fordi det giver mere tid til at være sammen med familien og opdyrke nye fritidsinteresser. For pensionister, der tilhører karrierelivsformen, mens de arbejder, synes tabet af arbejde og identitet, der følger med, at være mærkbar større end hos lønarbejderen. Personer med en lønarbejderlivsform skemalægger sin dag med spændende fritidsaktiviteter, måske fordi der kun er fritid, hvis der også er pligttid (arbejde).\nPå dette sted i bogen har forfatteren udarbejdet et skema om faktorer, der har indvirkning på overgangen fra arbejde til pension. Et skema som læseren opfordres til at prøve af og afdække ressourcer samt reflektere over den nye indsigt. Et nyttigt arbejde, der kun kan anbefales.\nArbejde og identitet\nDet er forfatterens påstand, at der er en snæver sammenhæng mellem det arbejde vi udfører og den identitet, som vi har. Hvor vi tidligere var noget i kraft af vores slægt, familie eller klasse er vi nu noget primært i kraft af det arbejde, som vi udfører. Når arbejdet forsvinder, så opstår der to huller i tilværelsen – tidshullet og identitetshullet. Det er disse huller, der skal fyldes op, når man går på pension.\nForfattere viser via snedkerens praksis, hvordan arbejdet bidrager til identitetsdannelsen. Hvis snedkeren skal lave et bord, skal han tage en beslutning, gennemføre en planlægning, udføre et praktisk arbejde og har så det færdige produkt i hånden, der kan evalueres om det svarer til snedkerens ønske om et bord. Hvis det godkendes kan snedkeren nu sige, at han er en bord-mager og dette færdige arbejde bidrager nu til hans selvopfattelse og identitet. Tilsvarende vil andre arbejdsopgaver, der løses tilfredsstillende bidrage til snedkerens identitet.\nDet næste spørgsmål er så, hvordan det at gå på pension kan være identitetsdannende? Hvad er det for en slags arbejde man udfører? spørger forfatteren. Det er forfatterens påstand, at vores arbejdskraft er nok gået på pension, men vores kompetencer er ikke gået på pension. Det drejer sig derfor om – som hos snedkeren – at have en fremtidsplan. Dog ikke om en ny stol, men om sit seniorliv eller et ”pensionistprojekt”, der tilgodeser behovet for sammenhæng i ens identitet og selvforståelse.\nDvs. at man i sin senioraktivitet skal have en forestilling om, hvem man har været (fortid), hvem man er her og nu (nutid) og hvad man gerne vil være (i fremtiden). Denne forestilling om et tidsforløb i livet indeholder en vis sikkerhed for, at der er sammenhæng i ens liv over tid.\nEn (senior-) plan eller et (senior-) projekt er med andre ord afgørende for at kunne fylde det tomme tids- og identitets-hul op.\nFællesskab og forpligtelse\nHvilke aktiviteter kunne i givet fald være relevante at beskæftige sig med? Forfatteren peger på motion som eksempel på en aktivitet, der kunne styrke den nye pensionistidentitet. Men det er ikke ligegyldig om du dyrker motion for dig selv eller sammen med andre. At gå i et fitness center for at dyrke motion vil bringe dig i god form, men at cykle på motionscykel eller løbe på løbebånd vil næppe føre til, at du ender med at opfatte dig selv (din identitet) som cykelrytter eller maratonløber.\nHvis du derimod melder dig ind i en løbeklub, træner og snakker med de andre, drikker en øl og deltager i diverse løbekonkurrencer, fordi du kan lide at løbe, konkurrere og fællesskabet omkring det, så er du formentlig i gang med at skabe dig en ny identitet!\nFor at kunne klare sig og bevare en vis identitet er det i følge forfatteren formodentlig nødvendigt at knytte sig til institutioner, som skal have en vis tyngde og kompleksitet for at kunne fungere som projektbærende og identitetsskabende. Tilknytningen til disse institutioner skal kunne strukturere en væsentlig del af ens tid og tanker og være forenelig med socialt anerkendte værdier. Fx i form af frivilligt arbejde eller kunstnerisk aktivitet.\nDet er således igennem arbejdet, at vi hver især omsætter vores intentioner om at blive til en bestemt person/ identitet. Vi udkaster ideer og forestillinger om vores fremtid, omsætter disse ideer til konkrete resultater gennem vores arbejde og får en tilbagemelding om det ønskede resultat er opnået. Gennem arbejdet realiseres vores stofskifte med naturen og resultatet af processen virker bekræftende tilbage på vores selvopfattelse og identitet. At vi faktisk bliver denne identitet beror dog på om de andre / institutionen vil anerkende den efterstræbte identitet. Om den nye identitet har robusthed beror på omgivelsernes fortsatte anerkendelse.\nSeniorvejen.com – rammen om mit seniorprojekt\nEksempel på en ændret identitet\nHvordan kan dette identitetsarbejde nu forstås helt konkret? Jeg vil tage mit eget eksempel og udfolde det på baggrund af forfatterens model.\nDa jeg stoppede på arbejdsmarkedet i 2015 havde jeg været lønmodtager hele mit liv, dog ikke med en udpræget lønmodtagerlivsform. Jeg havde sideløbende med mit arbejde deltaget i frivilligt og organisatorisk arbejde fx formand for en lærlingeklub, medlem af en institutbestyrelse og tillidsrepræsentant for en AC-gruppe. Jeg gik heller ikke på arbejde blot for pengenes skyld, men opfattede mine forskellige arbejdsopgaver (fx underviser, centerleder, udviklingskonsulent) som en mulighed for at udvikle nye sider af min person/ identitet. Så lidt karrierelivsform har der også været over mit arbejdsliv.\nI forbindelse med den planlagte afgang fra arbejdsmarkedet i 2015 havde jeg overvejet, hvad tiden skulle bruges til, når jeg nu ikke længere skulle møde til det fast strukturerede og forudsigelige lønarbejdsliv. Ved afskedsreceptionen annoncerede jeg, at jeg nu ville prøve den selvstændige livsform i form af konsulentvirksomheden Seniorvejen.com. Hvor jeg tidligere havde hjulpet ledige ind på arbejdsmarkedet, ville jeg nu prøve at hjælpe dem ud af arbejdsmarkedet igen! I forhold til at komme ind på arbejdsmarkedet findes der mange tilbud. I forhold til at komme ud af arbejdsmarkedet findes der meget få tilbud. Denne mangel skulle Seniorvejen afhjælpe.\nFra 2015 og frem til i dag har jeg arbejdet på at få udviklet og etableret denne virksomhed. Den har så at sige været rammen om mit ”pensionistprojekt”, som Svend Erik Henningsen kalder det. Hvordan har jeg nu skabt struktur og forpligtelse i dette projekt? Jeg har engageret mig i en række nye arbejdsopgaver og knyttet mig til en række institutioner/ netværk, som har givet min identitet nye facetter. Det at starte egen virksomhed kræver udvikling af en række nye kompetencer: Fx at kunne sælge, at kunne finde kunder og at kunne bruge de sociale medier.\nFor at kunne sælge noget skal man kende kundernes behov, så jeg meldte mig ind i en række seniororganisationer for at komme i øjenhøjde med kunderne: fx Senior Erhverv, Seniorer uden Grænser og FUAM – Foreningen til Udvikling af Alderdommens Muligheder.\nFor at kunne finde kunderne må man være synlige – dels i den skrevne- og den elektroniske presse, men også på de sociale medier. Så jeg oprettede min egen hjemmeside: Seniorvejen.com og koblede den på en række kendte sociale medier: Fx Twitter, LinkedIn og Facebook. Arbejdet med at udvikle Seniorvejen har jeg delt på de sociale medier blandt andet via månedlige blogs om seniorrelevante emner, fx anmeldelser af nye bøger for seniorer.\nFor at blive anerkendt både i organisationerne og på de sociale medier er det nødvendigt at levere et brugbart stykke arbejde, der har værdi for henholdsvis organisationen og de potentielle kunder. For at opnå denne anerkendelse af min nye identitet som selvstændig konsulent, coach, blogger m.m., har jeg som bestyrelsesmedlem påtaget mig en række opgaver, som skaber struktur på min seniortilværelse. Fx oplægsholder på netværksmøder i Senior Erhverv, Facebook-ansvarlig for de gode nyheder i Seniorer uden Grænser og projektudvikler og frivillig igangsætter i et nyt EU-projekt: Seniorer Social Entrepreneur.\nNy robust identiet\nEtablering af egen virksomhed har således genereret en række nye udviklingsopgaver, hvor arbejdet med at løse disse opgaver har været identitetsskabende for min nye rolle som pensionist. Dette identitetsskabende arbejde er blevet understøttet/ struktureret af de forskellige institutioner, som jeg er indgået i. På den måde har jeg fundet en ny livsform med både valgfrihed, struktur og forudsigelighed samt robusthed i forhold til min nye identitet.\nI resten af bogen Overgange vise forfatteren Sven Erik Henningsen, hvordan vi hver især kan udbygge den nye identitet. Med gode eksempler, spørgsmål til eftertanke og anbefaling af relevante hovedveje ind i pensionisttilværelsens nye identitet.\nBogen kan anbefales på det varmeste. Bør ligge på enhver seniors arbejdsbord inden arbejdspladsen forlades!\nSlip seniorerne fri – bekæmp aldersdiskrimineringen på arbejdsmarkedet\nOn oktober 12, 2017 december 16, 2018 By seniorvejenIn Jobvejen, SeniorpolitikSkriv en kommentar\nIkke høre om, ikke se og ikke tale om seniorernes barrierer på arbejdsmarkedet\nSeniorgruppen er en kompleks størrelse og barriererne for dem findes både hos arbejdsmarkedets parter, hos politikerne og hos seniorerne selv. Svaret på fem specifikke spørgsmål peger på en række løsningsforslag, som de forskellige parter kunne lade sig inspirere af.\nDe fem spørgsmål drejer sig om hvor og hvad barriererne er. Hvad seniorerne selv siger om problemet. Hvilke gode forslag andre har fundet på. Hvad seniorerne selv kan gøre samt hvad og hvem, der kan hjælpe med at bekæmpe de aldersdiskriminerede barrierer på arbejdsmarkedet.\n1. Hvor og hvad er barriererne for at seniorerne kan forblive på arbejdsmarkedet?\nJeg fandt to læserbrevssvar, der gik i hver sin retning. Det ene svar pegede på arbejdsgiverne og deres fordomsfulde holdning til seniorerne. Det andet svar pegede på seniorerne selv og deres manglende udviklings- og læringsevne. Et tredje svar fandt jeg hos SFI, der i en ny undersøgelse påstod at svaret er mere komplekst. Dels findes der to seniorgrupper, der har forskellige behov. De stærke og de svage. Dels er der tre forskellige indsatsområder, hvor barriererne kan findes. Hos arbejdsmarkedets parter, hos politikerne og hos seniorerne selv.\n2. Hvad siger seniorerne selv og hvad siger deres repræsentanter om at fortsætte på arbejdsmarkedet?\nÆldre Sagen, der repræsenterer ca. 800.000 medlemmer, har spurgt 4.000 medlemmer om deres mening og fået det svar, at hver tredje, der har forladt arbejdsmarkedet ville gerne have fortsat. Hver fjerde af de 50-69 årige, som stadig er aktiv på arbejdsmarkedet i 2015, ønskede at arbejde så længe som muligt.\nAlder er således ingen hindring for at fortsætte på arbejdsmarkedet og mange seniorer ønsker at fortsætte.\nDJØF har også fået udarbejdet en undersøgelse af 1.020 danskere om blandt andet arbejdsgivernes holdning til seniorerne og svaret er, at tre ud af fire danskere over 50 år ikke mener, at arbejdsmarkedet er parat til seniorerne.\nSeniorerne er klar til arbejdsmarkedet, men arbejdsmarkedet er ikke klar til seniorerne!\n3. Hvilke gode forslag er der til at fastholde seniorerne på arbejdsmarkedet?\nDen norske stat har udarbejdet en strategi for de norske seniorer ”Flere år – flere muligheder”, hvor der gives mange gode bud på, hvad der skal til for at fjerne barrierene for de arbejdsivrige seniorer fx kravet om at staten, som arbejdsgiver går foran med en ny arbejdsgiverstrategi, der tilgodeser seniorernes forskellige behov. Fx med at forebygge nedslidning, tilbyde livslang læring – også for seniorer samt karrierevejledning for seniorer i overgangsfaserne.\n4. Hvad kan ledige seniorer selv gøre i Aarhus for at komme i job?\nSenior Erhverv Aarhus har et godt tilbud, der er individuelt tilpasset seniorernes forskellige behov – både de stærke og de svage seniorer. Analysefirmaet M-Ploy har evalueret effekten af de 22 seniornetværk i Danmark og har konkluderet, at ”deltagelsen i Senior Erhvervs aktiviteter ændrer seniorernes jobsøgningsadfærd (læring), giver dem mere motivation og mod på jobsøgning samt forbedrer deres CV og jobansøgning”.\nEffekten af et medlemskab er, at halvdelen af seniorerne kommer i arbejde.\nEngagerede seniorer i samtale på jobmessen Fest For Fyrede\n5. Hvad skal der til for at bekæmpe seniorernes barrierer på arbejdsmarkedet?\nDet er nødvendigt at sætte ind på de tre ovennævnte indsatsområder. Det er Senior Erhverv i stand til.\nAktiviteterne i Senior Erhverv matcher de udfordringer, der er afdækket i forhold til seniorernes fortsatte tilknytning til arbejdsmarkedet. Det drejer sig fx om at bekæmpe arbejdsgiverfordomme (opsøgende virksomhedsbesøg), at udfordre sin egen holdning til ny læring og omstilling (prøve forskellige arbejdsfunktioner i netværket) samt at brande seniorkompetencerne ved at påvirke arbejdsmarkeds parter og de politiske beslutningstagere (deltage på jobmesser, skrive debatindlæg i pressen, fortælle de gode historier om seniorerne på de sociale medier).\nEr du interesseret i at høre dette foredrag så kontakt mig på dette link:\nMangler du udfordringer i seniorlivet, så bliv Social Forandrings Agent (SFA).\nOn august 11, 2017 By seniorvejenIn Frivillighedsvejen, Iværksættervejen, SeniorpolitikSkriv en kommentar\nDe europæiske seniorer er fulde af nysgerrighed, engagement og handlekraft\nDer er behov for seniorernes kompetencer til at hjælpe, hvor det offentlige og det private system ikke rækker. En gruppe århusianske seniorer er derfor gået i gang med at etablere samt understøtte lokale projekter til gavn for socialt udsatte borgere. EU støtter initiativet, der har fået navnet ”Senior Social Entrepreneuring”. Til denne opgave har vi brug for dine seniorkompetencer.\nDu kan se mere om de igangværende projekter her:\nLink til projekt Udflugt til Mors, den 7. september kl. 8.00-18.00:\nLink til projekt Verdensmad, den 19. august kl. 12.00-14.00:\nSeniorer kan gøre en forskel – mener EU\nEU har en vision for seniorerne og vil gerne have, at de ubrugte ressourcer hos denne gruppe kan være med til at løse nogle af de opgaver, som hverken det offentlige (sociale-) system eller det private (markeds-) system kan løse.\nEU har en forventning om, at de kompetente seniorer kan skabe forandringer og bidrage med forslag og løsninger, hvor disse to systemer ikke magtede det. Til den opgave vil EU gerne hjælpe med at træne interesserede seniorer i at blive Sociale Forandrings Agenter. (SFA). De metoder, som EU tilbyder seniorerne, er hhv. Learning by doing samt Sidemandsoplæring.\nEngagerede europæiske seniorer samlet til netværksmøde i Pau\nStatus på indsatsen\nDen århusianske seniorgruppe indgår i et europæisk netværk af seniorer fra Frankrig, Spanien, Italien, Bulgarien, England og Irland. Det første internationale netværksmøde har været afholdt i Pau i Sydfrankrig. Formålet med dette møde var at lærer de andre seniorer i projektet at kende, at blive inspireret af utraditionelle seniorprojekter i andre EU-lande, samt at få afklaret hvad der ligger i begrebet Social Forandrings Agent.\nDet næste netværksmøde skal afholdes i Sabadell i Nordspanien i november måned. Planlægningen er i fuld gang og du har mulighed for at sætte dit præg på hvilke områder og målgrupper, som den århusianske seniorgruppe skal satse på.\nGruppen har udover en Udflugt til Mols for frivillige og Verdensmad på Folkestedet en række andre initiativer i gang. Vi vil gerne indgå i næste års store projekt “Aarhus 2018 – Europæisk Frivillighovedstad” og forventer at kunne knytte en række personer og organisationer til SFA-projektet. Endvidere er den århusianske seniorgruppe involveret i forskellige seniornetværk, som også forventes at blive inddraget i det videre arbejde. Fx Senior Erhverv Aarhus, Seniorer uden Grænser, Foreningen til Udvikling af Alderdommens Muligheder (FUAM).\nBring dine seniorkompetencer i spil\nBring dine kompetencer i spil som social forandrings agent, spil ind med dine gode ideer og lad dig udfordre af andre seniorers utraditionelle forslag og vær med til at skabe et nyt stærkt billede af seniorerne.\nEr du interesseret i at høre nærmere om projektet, herunder hvordan du kan indgå i det, kan du henvende dig på mail pg.ra@hotmail.com eller på telefon 30 53 86 43.\nFind din egen rolle i seniorlivet. Gå på opdagelse i rollelisten og bliv inspireret af Seniorvejen, der blev fundamentet for mit seniorprojekt.\nOn juni 4, 2017 By seniorvejenIn Overgang, SeniorpolitikSkriv en kommentar\nDen moderne senior bydes på mange udfordrende roller\nSeniorerne møder mange forskellige tilbud i dagens Danmark, for eksempel rollen som stilikon, globetrotter og køkkengud. Hvilken rolle vil du være kendt for i dit seniorliv? Bliv inspireret af to norske forfatteres tanker om de unge gamles mange muligheder og læs om, hvordan de mange roller har formet mit seniorprojekt.\nDe to norske forfattere Klara Bøe og Petter Henriksen har i bogen Overlevelsesteknik for unge gamle skrevet inspirerende og provokerende om seniorernes mange tilbud om roller, som de skal eller bør mestre i det moderne samfund. Den øgede levealder, den forbedrede økonomi samt en bedre sundhedstilstand giver i dag mange seniorer muligheden for at leve et helt andet og måske bedre seniorliv end det deres forældre gjorde.\nSeniorerne er uvante med de nye livsvilkår og har ikke udviklet gode forsvarsmekanismer mod bombardementet af tilbud og fristelser. Seniorerne har behov for vejledning i, hvordan de skal håndtere præstationspresset og hvordan de bedst kan tilrettelægge resten af deres liv. Klara Bøe og Petter Henriksen har et godt bud på en overlevelsesteknik for dem, der befinder sig i denne situation.\nI bogen præsenteres 12 specialiserede roller, som vi forventes at falde ind i og ud af og som vi kan forsøge at mestre – eller bare ignorere. De 12 roller er følgende:\nStilikonet, hvor du skal holde skansen i forhold til dit udseende.\nGlobetrotteren, hvor du skal besøge mest muligt af verden, mens du kan. Køkkenguden, hvor du skal glæde familie og venner med uforglemmelige måltider.\nDen teknofile, hvor du skal imponerer andre med dit greb om nyeste teknologi. Sundhedsapostlen, hvor du skal kontrollerer dit fysiske forfald.\nÅndsmennesket, hvor du skal kontrollerer dit intellektuelle forfald.\nHusejeren, hvor du skal udvide din ejendomsmasse.\nDet sociale dyr, hvor du skal plejer omgang med din voksende vennekreds. Kulturforbrugeren, hvor du skal holder dig opdateret inden for film, teater, litteratur, musik og kunst.\nFritidspædagogen, hvor du skal knuselsker dine børnebørn.\nSeniorkonsulenten, hvor du skal være din administrative tovholder.\nPlejeren, hvor du skal giver dine forældre en værdig alderdom.\nFor forfatterne er disse roller ikke grebet ud af den abstrakte luft, men baseret på selvindsigt og praktisk erfaring. De medgiver at de “personificerer gruppen ret godt”. De er begge midt i 60’erne. En af hvert køn. Samboende. Voksne børn. Mindreårige børnebørn. En pensionist og en med job. Rimelig økonomi. Forholdsvis opfyldte af deres lykkelige livssituation og af livets rigdom – og stadig oftere udmattet efter en lang aktiv dag.\nForfatternes gennemgang af de forskellige roller kan være en øjenåbner i forhold til, hvad man selv tror, er styrende i ens liv og hvad der faktisk er styrende. Men også en øjenåbner over for andre roller, som du kunne påtage dig for at opnå dine mål i dit seniorliv.\nHvilke roller har jeg haft? Hvordan har mine roller være, set i bagklogskabens klare lys og hvilke roller skal fremadrette udgøre min identitet som senior? Hvilke roller skal styrkes og udvikles? (+). Hvilke roller skal svækkes og afvikles? (-) Hvilke roller skal fortsætte uforandret? (=)\nStilikon – delvis. Jeg holder min krop i form, men er ikke med på den nyeste livsstil.(+)\nGlobetrotter – ja. Jeg vil gerne se og opleve fremmede egne og kulturer, men søger også lokal forankring.(=)\nKøkkengud – nej. Jeg nyder at spise god mad, men er ikke ekspert i et køkken.(+)\nTeknofil – delvis. Jeg har smartphone og er på de sociale medier, men er ikke konstant IT-ajour.(+)\nSundhedsapostel – ja. Jeg spiser varieret og dyrker yoga, men følger ikke de skrappe kostplaner.(=)\nÅndsmenneske – ja. Jeg interesserer mig for filosofi, men sætter også pris på det levede, konkrete liv.(+)\nHusejer – ja. Jer er medejer af et byhus og et fritidshus, men ønsker ikke flere ejendomme.(-)\nSocialt dyr – delvis. Jeg deltager i frivilligt arbejde og er foreløbig medlem af fem frivillige netværk.(=)\nKulturforbruger – ja. Jeg går ofte til klassiske koncerter og på museum, men nyder også at være alene.(=)\nFritidspædagog – delvis. Jeg passer af og til børnebørn, men får plads til egne behov.(+)\nSeniorkonsulent – ja. Jeg er stoppet på arbejdsmarkedet, men har etableret egen Seniorvirksomhed(=)\nPlejer – delvis. Jeg har hjulpet min demente far på plejehjemmet, min mor var åndsfrisk til det sidste og fik den nødvendige pleje af det offentlige.(=)\nSeks af de nævnte roller vil jeg således fortsætte med uforandret, fem roller skal styrkes og en rolle skal svækkes. Hvad der har været bærende for alle de ovennævnte rollerne, kan du læse om i det næste afsnit.\nSeniorvejen har et godt tilbud til den tvivlende senior\nHvilken særlig central rolle har jeg selv forfulgt og hvad vil jeg forsøge fremadrettet at lade mig styre af? Projektet har altid haft en stor plads i mit liv. Fra den projektorienterede undervisning i folkeskolen over forskningsprojektet på universitetet og videre gennem projektudvikling og projektgennemførelse i mit arbejdsliv til mit nuværende selvstændige seniorprojekt ”Seniorvejen”. Der har altid været et projekt, som jeg på den ene eller anden måde har været optaget af og som jeg kunne bruge til at realisere mine ønsker og drømme samt stimulere mit engagement og lidenskab.\nJeg opfatter mig selv som en projektmager, med interesse for både projektideerne, projektmetoderne og projektresultaterne. Projekttilgangen er kommet til udtryk på forskellig vis:\nVed at hæve mig op i et helikopterperspektiv eller ved at se verden fra evighedens synsvinkel.\nVed at se problemet fra en anden vinkel eller sammenligne det med udfordringer fra andre sagsområdet.\nVed at kombinere det med “utænkelige forestillinger” om udfordringen.\nVed at antage, at min første idé aldrig er den bedste samt lytte til andres ideer før jeg selv tager stilling.\nAt optimere og finpudse metoden samt finde den mest hensigtsmæssige eller relevante måde at udføre tingene på, har også været et fokuspunkt. Forskellige principper har påvirket mit projektarbejde:\nVed at benytte De forhåndenværende søms princip.\nVed at arbejde efter, at Den håndværksmæssige kunnen viser sig i håndteringen af projektet.\nVed at benytte sig af vekselvirkningen mellem at være i “Tankeløs proces” og i sindig eftertænksomhed.\nAt se og opleve resultatet af en kreativ, skabende proces kombineret med en rationel og målrettet håndtering af de praktiske udfordringer i forbindelse med realiseringen af projektudkastet, har givet mig en tilfredsstillelse og en livsglæde som et projektskabende menneske (Homo projektus).\nAt kunne løse praktiske problemer på en ny overraskende måde eller en smart måde, en måde der trækker på både min håndværksmæssige erfaring og mit filosofiske udsyn, giver mig energi og livsmod.\nSeniorvejen som rollebaggrund\nEtableringen af egen virksomhed i 2015 har været den platform, hvor jeg har kunnet afprøve nogle af de forskellige roller, som seniorlivet har budt mig. Konsulentfirmaet Seniorvejen.com har været det frirum og eksperimentarium, hvor jeg har kunnet engagere mig i vidt forskellige gøremål og teste af, hvad der skulle være bærende for mit seniorliv. Hvor jeg har kunnet forholde mig til de forskellige seniorroller og forfølge dem, der var mest interessante, udvikle dem der var nødvendige og udfase dem der ikke var relevante.\nEtablering af egen virksomhed har således givet mig erfaring som Seniorkonsulent, hvor jeg som administrativ tovholder har skullet holde styr på salg, økonomi, markedsføring og udvikling af firmaets produkter. (Iværksættervejen)\nOpbygningen, anvendelsen og vedligeholdelsen af Seniorvejens hjemmeside har sammen med markedsføring på de sociale medier: Facebook, LinkedIn, Twitter og G+ givet mig mulighed for at teste Den teknofile rolle. (Jobvejen)\nUdviklingen af Seniorvejens forskellige tilbud, hhv. foredrag, kurser, workshops, netværksarbejde og sparring har givet mig indsigt i seniorvejens seks forskellige veje. Min afprøvning og deltagelse i fx DGI’ s Yoga tilbud og de kommunale svømmetilbud har givet mig et godt indblik i hvad rollen som Sundhedsapostel indebærer. (Sundhedsvejen).\nMit samarbejde med syv andre forfattere i forbindelse med skrivning, redigering og udgivelse af bogen ”Med splitflag og højagtelse”, har givet mig nyttig indsigt i rollen som Kulturforbruger. (Den kreative vej)\nMit engagement i forskellige frivillige organisationer som Senior Erhverv Aarhus, Seniorer uden Grænser, FUAM (Foreningen til Udvikling af Alderdommens Muligheder) samt DM seniorer Midtjylland, har afprøvet min rolle som Det sociale dyr i forskellige netværkssammenhænge. (Frivillighedsvejen)\nHerudover har min grundlæggende underen og nysgerrighed ført mig til fremmede egne af både mental og fysisk karakter. Studiemiljøer som Idealismekredsen, Folkeuniversitetet og Aarhus Kredsen har givet mig kendskab til rollen som Åndsmennesket. Udelængslen, der blev grundlagt på to ture med ØK-skibe i 1960’erne, har motiveret og engageret mig i rollen som Globetrotter.\nDe sidste fem roller, Stilikonet, Køkkenguden, Husejeren, Fritidspædagogen og Plejeren er roller der for mig i særlig grad hører til familiens domæne. (Omsorgsvejen)\nDet har været en lærerig proces at skulle forholde sig til de forskellige seniorroller og til sin egen virkelighed. Hvad er det egentlig jeg har gang i? Det blev tydelig i denne proces, der viste, at jeg måske har for mange initiativer i gang, som pegede i hver sin retning og som muligvis modarbejde hinanden. På den baggrund kunne der være behov for en sanering af de mange gøremål, en koordinering af de vigtigste og mest værdifulde tiltage samt en skærpelse af, hvad mit vigtigste mål er. Hvad ønsker jeg at have gang i? Det blev også aktualiseret og er påtrængende at få afklaret.\nSynes du, at forfatternes forslag om at forholde sig til tolv seniorroller, er for stor en mundfuld, så har for eksempel Wilhelm Schmid i bogen Kunsten at blive gammel givet et mere roligt og sindigt svar på seniorlivets udfordringer. Peter Faber har med sin bog Farvel arbejde goddag frihed givet et andet kort og kontant svar på samme spørgsmål. Se min blog om disse bøger på dette link.\nPå www.seniorvejen.com kan du hente yderligere oplysninger om mine gode tilbud til tvivlende seniorer.\nPrøv opskriften på det vellykkede seniorliv: Selvbestemmelse, medinddragelse og anerkendelse af alderdommens muligheder.\nOn maj 10, 2017 september 1, 2017 By seniorvejenIn Overgang, Seniorpolitik1 kommentar\nI et vellykket seniorliv gælder det om selv at kunne flytte sine brikker til det ønskede mål\nI bogen Kunsten at blive ældre – Den nye aldringsrevolution giver aldringsforsker Rudi Westendorp et godt bud på, hvordan du som senior kan ruste dig til et godt seniorliv. Genetisk set er vi ikke skabt til at leve evigt, men vi har været i stand til at ændre vores livsbetingelser, så flere og flere af os lever markant længere. Men der er plads til forbedringer og forfatteren har anbefalinger om blandt andet nye boligtilbud, fleksible fratrædelsesordninger, relevante uddannelsestilbud og støttende ældreforsorg som et middel til at nå dette mål.\nHvorfor lever vi ikke evigt og hvorfor er der nogle arter der lever kort, som en døgnflue og andre længe, som en Grønlandshaj? Hvorfor ældes vi og er der er et formål med at ældes? Der er i tidens løb fremkommet mange forskellige svar på disse spørgsmål, blandt andet at aldring er en mekanisme til at undgå overbefolkning. Rudi Westendorp er uenig i denne påstand og hævder, at aldring er en bi-effekt af det evolutionære program for liv, hvis formål det er, at videregive vores DNA til vores børn.\nNår vi er fyldt 50 år og vores børn er voksne og i stand til at få børn, er vores opgave fuldbragt. Vores krop får lov at ældes og bliver ”smidt væk”. Alt hvad der eksisterer ældes. Det gælder for bøger, ølglas, vaskemaskiner og mennesker. Aldring er iflg. Rudi Westendorp en proces, der består i en ophobning af minimale beskadigelser, som vi pådrager os alene ved at være til. Ud fra en biologisk-evolutionær synsvinkel er der ingen grund til at blive gammel. Det er livets begyndelse, der tæller: evnen til at avle børn, at få børn og at opfostre dem til at blive voksne. Når det er overstået, er menneskets nytteværdi også slut i biologisk forstand.\nDen evolutionære forklaring på, hvorfor vi ældes er, at mennesker investerer i frugtbarhed på bekostning af deres egen krop. Der er utallige biologiske mekanismer, der forklarer, hvordan en ophobning af skader i vores krop i en senere alder kan udvikle sig til en lidelse, sygdom og skavank. I løbet af aldringsprocessen støder alder, sundhed og social position sammen, men i kraft af den medicinske og teknologiske udvikling bliver den biologiske- og kalenderalderen koblet mere og mere fra hinanden. Derfor bliver vi ældre og ældre.\nTakket være en kombination af hygiejne, rent drikkevand og bedre ernæring, bekæmpelse af infektioner, teknologiske og medicinske opfindelser, mindre vold og god offentlig ledelse er den forventede levetid i den vestlige verden i løbet af blot et århundrede blevet fordoblet fra 40 til 80 år. I dag dør folk af sygdomme, der tilsyneladende er nye, men som også har været der tidligere. Dengang vakte de blot ikke opsigt, fordi kun enkelte blev gamle. Aldring kan undgås, men eftersom der altid vil være en risiko for at dø, vil vi aldrig blive udødelige, fastslår Rudi Westendorp.\nEfterhånden er det ikke almindeligt at dø, før man er fyldt 50 år. De fleste mennesker dør først senere og i en alder af 100 år er næsten alle døde. Den alder, hvor de fleste mennesker dør ligger nu omkring 85 år. Døden er tæmmet fra at have været et monster uden alder til at være en nærmest forudsigelig skæbne for gamle mennesker. For 100 år siden var ingen sikker på, om de også ville være i live til næste år. Under de daværende omstændigheder var det at blive gammel et attråværdigt gode og gamle mennesker var taknemmelige for at kunne holde sig i live i en høj alder.\nNu er der så mange mennesker, der bliver gamle, at den tidligere magi og mystik er forsvundet. Den tid er forbi, hvor en olding var synonym med visdom og livskunst. Der er ikke megen interesse for den erfaring, som kommer af et langt liv og for gamle menneskers evne til refleksion og empatiske færdigheder. Førhen havde døden ikke meget med alder at gøre, men i vore dage udgør høj alder, sygdom og død en treenighed.\nEt liv med kvalitet\nPå trods af de negative konnotationer i forhold til høj alder er ønsket om at blive gammel og stadig være aktiv og sund et vigtigt mål at forfølge i sit liv. Men hvordan gør man det og hvordan giver man sit længere liv form, spørger Rudi Westendorp. Svaret er, at man bør spørge de ældre om, hvordan de oplever sundhed og hvordan de bedømmer kvaliteten i deres liv. Undersøgelser tyder på, at de sociale kontakter er af afgørende betydning for vores velbefindende og at vedvarende tilpasning til omstændighederne – også til det fysiske og psykiske forfald – er påkrævet. Ældre, for hvem det lykkedes, bliver gamle med succes.\nAt de fleste mennesker med en sygdom eller en skavank ikke føler sig syge eller handicappede og at de kan affinder sig med en ny situation, betyder, at der er en anden måde at se aldringsprocessen på. I dette perspektiv kan man blive ”gammel med succes” ved hele tiden at tilpasse sig omstændighederne og dermed også kroppens og hjernens forfald, som derfor ikke behøver at betyde, at man føler sig gammel.\nI stedet for en fornægtelse af funktionstabet handler denne individuelle indstilling om smidighed, motivation og energi til at kompensere for kroppens og hjernens forfald. Så bliver aldringsprocessen ikke det mangehovedede uhyre, som må betvinges, koste hvad det vil, men et biologisk vilkår, som man kan indstille sig på og tilpasse sig til. Dette er kunsten at blive ældre.\nFordomme og muligheder\nOfte bliver diskussionen om generationernes ansvar for hinanden forgiftet af karikaturer om pensionister, der ”lever et liv i luksus” eller er ”stakkels sårbare gamle”. Somme tider skeles der skeptisk til ældre, der bobler af vitalitet og som en selvfølge selv styrer deres tilværelse. Hvor længe mon det bliver ved, spørges der undrende.\nRudi Westendorp er ikke i tvivl. Der er intet, der nægter folk retten til at lægge deres egne planer, heller ikke når man som 65-årig kan forvente at leve tyve år endnu, heraf femten uden begrænsninger. Det giver oven i købet tilfredshed at kunne realisere sine egne planer og at være bygmester for sin egen fremtid.\nGentænkning er påkrævet\nVores gennemsnitlige forventede levetid vil være stærkt stigende, men det er samfundet endnu ikke afstemt efter, hævder Rudi Westendorp. Det ville være bedre, hvis vi tilpassede indretningen af vores tilværelse efter, at vi levede længere. Det vil sige, at vi kommer til at arbejde og være social aktive i længere tid og at vi kommer til at nyde godt af vores pension længere end vores forældre og bedsteforældre var i stand til.\nDet kræver en ændring i både menneskers og samfundets måde at tænke på: Et mere varieret botilbud, mere arbejde, mere forskning i ældremedicin og mere opmærksomhed fra ældreforsorgens side på, hvad mennesker selv gerne vil. Først da vil de ældre blive støttet i deres stræben efter at give deres længere liv et meningsfyldt indhold.\nDen ønskede aldringsrevolution kræver nytænkning overalt i samfundet. Videnskaben, myndighederne og erhvervslivet bør gå sammen om at tilvejebringe sociale nyskabelser. Der er således brug for en bred vifte af boligtilbud til ældre. Det drejer sig ikke kun om luksusboliger, hvor alt er tiptop reguleret, men også om boliger, hvor folk med små indkomster er sikret tilstrækkelig pleje. Indtil nu har det problem stort set været løst med mere eller mindre standardiserede tilbud på beskyttede boliger og plejeboliger, men i fremtiden vil det kræve samarbejde at udvikle passende tilbud, hvor der er mulighed for det.\nArbejdsmarkedet trænger også til et grundigt eftersyn, så de ældre sikres retten til arbejde, hvis de har lyst, eller når de er tvunget til det på grund af manglende indkomst. Fuldtidsarbejde indtil de 65 år og også arbejde i tiden derefter bør der ikke være noget til hinder for. Med videreuddannelse og omskoling, deltid eller nedgradering vil mange ældre i fremtiden kunne udføre lønnet arbejde.\nInden for det medicinske område bør ældreforsorg og ældres funktion være omdrejningspunkt for forskning og innovation. Professionelt plejepersonale bør støtte de ældre i sundhed og i de daglige funktioner i stedet for at herse med de ældre og fratage dem retten til selv at tilrettelægge deres egen tilværelse.\nHar du fået lyst til at læse mere om kunsten at blive ældre, så er der til hver af bogens kapitler gode uddybende kommentarer, nyttige kildehenvisninger og inspirerende forslag til videre læsning/ relevante link.


Gode bøger fra eReolen GO! til 11-13 årige | Taastrup Bibliotekerne\nDu kan finde alle bøgerne på eReolen Go!, lige til at læse eller lytte til. Download appen eReolen Go!. Mange skolebørn kan logge sig ind med UNI-Login. Du kan også bruge dit sædvanlige bibliotekslogin og kode til at logge ind, og så er du i gang.\nTryk blot på billedet af den bog du helst vil læse her i bunden af artiklen, og så finder du den på eReolen GO!\nKatharine von Bredow: Ellinor læs\nEllinor vil helst gøre alle, hun kender, glade, men det er ikke altid så let. Slet ikke da Viktor starter i klassen og vender op og ned på alting. Og når nu bedsteveninden har tænkt sig at score ham, så må hun hellere afvise ham? Ellinor må træffe et valg - skal hun blive ved med at gøre andre glade, eller skal hun følge sine følelser?\nKit A. Rasmussen: Ot2 - frags og fodbold lyt\nOtto spiller Counter-Strike sammen med fire venner på Go Gaming holdet. De drømmer om at blive professionelle. Men Otto drømmer også om at blive professionel fodboldspiller, så da han pludselig bliver tilbudt en plads på førsteholdet, får han det svært. Hvad skal han vælge?\nMette Finderup: A.S.P.E -dæmonhuden (A.S.P.E.; 1) læs/lyt\nSilvius er i lære som troldmand, og han elsker det! Da han ved et uheld sprænger laboratoriet i luften, frygter han at blive sendt hjem til sit kedelige liv som grevesøn. Men så dukker troldkvinden Erina op og tilbyder ham at blive hendes lærling.\nDorte Roholte: Mørke møder læs/lyt\n13-årige Emma flytter med sin familie ind på en gård, der engang har været et hjem for forældreløse drenge. Ude midt i ingenting, i en død zone uden wifi. Emma er i krise. Men mystiske ting begynder at ske.. og en (ret lækker) fyr i gammeldags tøj begynder at henvende sig til hende.. en romantisk, spændende og lidt creepy historie.\nKasper Hoff: De ukendte (Gamerz; 1) læs/lyt\nTim er gamer og spiller under navnet “De ukendte” sammen med vennerne Croxx, Princess, Ludo og Wizard. Gruppen bliver inviteret til at deltage i online-turneringen for verdens bedste spillere. Så vildt! Der er bare det ved det, at Tims forældre mener, at han bruger alt alt for meget tid på at game. De kræver, at han bruger sin tid på sport i stedet for. Han bliver derfor nødt til at finde på noget.\nSandra Schwartz: Se mig nu læs/lyt\nDen vildeste vinter i 14-årige Evas liv. Evas lillebror har fået kræft, og det er alvorligt. Sygdommen fylder alt derhjemme. Og som om det ikke var nok, har hendes bedste veninde fundet sig en anden veninde. I det hele taget føler Eva sig ret overset og har svært ved at være i sine egne følelser. Det gør det ikke nemmere, at hun møder en dejlig, spændende og ja, dødforvirrende fyr..\nEoin Colfer: Artemis Fowl (Artemis Fowl; 1) læs/lyt\n12-årige Artemis Fowl er superintelligent. Han nedstammer fra en lang række af forbrydere og storsvindlere, og han har tænkt sig at følge samme spor. Han er kold, beregnende og kynisk, men ikke uden humor. Hans far er forsvundet og hans mor har fået et psykisk sammenbrud, så han må klare sig selv. No problemos. Han har penge nok og en Butler, der aldrig svigter.\nNicole Boyle Rødtnes: Monster (Medusa; 1) læs/lyt\nEt lyn slår ned i glashuset, der huser slangerne i zoologisk have. Siri bliver ramt og falder ned blandt slangerne. Da hun endelig vågner fra sin koma, er alt forandret.. som i fuldstændig forandret.\nKasper Hof: De mystiske øjne (Drengen der fik ting i hovedet; 1) læs\nKarl har et irriterende problem. Han får ting i hovedet. Alle mulige ting. Konstant og hele tiden. Det er til at blive skør af! I den her bog rammes han for eksempel af en kugle af ægte tungonit. Og så er det, at de mystiske øjne dukker op og begynder at udspionere ham. Men hvorfor? Her er dømt underholdning og hæsblæsende drama.\nSophie McKenzie: Forsvundet læs\n14 årige Lauren er adopteret. Ved et tilfælde får hun mistanke om, at hun måske er blevet kidnappet fra en amerikansk familie som treårig. Hvordan kan hun finde sin rigtige familie? Har hendes adoptivforældre haft noget med kidnapningen at gøre? Lauren begiver sig ud på en afgørende og ganske farlig rejse for at finde svar.


> LEGEPLADSER & MULTIBANER>NATUR LEG - KlatreSystemer\nOpad og nedad i perfekt samspil mellem arme og ben. En dejlig udfordring for muskler, grovmotorik og koordineringsevne\nKlatre-møllen giver børnene stor mulighed for at udfolde sine koordinationsevner, motorik og samtidig indgå i sociale sammenhæng. Sammen med deres kammerater, kan de udfordre hinanden på mange forskellige måder, med denne sjove og anderledes udendørs-aktivitets bane.\nDer er udfordringer nok - både rebstige, klatrenet, balancebomme og en svajende "hængebro" allerøverst oppe. Der er langt ned, men børnene ender med at blive utrolig modige.\nDette store kravlerør, er ingen hindring for børnene. Røret er et af børnenes yndlingslegetøj udenfor.\nEn udfordring for fysik, motorik og smidighed. Op ad trinene og armgang helt ned i den anden ende, hvor man så skal fange trinene igen.\nDette klatrenet er en udfordring for motorik og koncentrationsevne hos både små og større børn. Børnene har nemmere ved at kaste sig ud i det, idet aktiviteten ikke foregår oppe i højderne.\nMotionsbane og legeplads bliver aldrig kedeligt! Banen er lavet i god kvalitet - "Dansk produceret". På banen er der lagt op til konkurrencer og samspil hvor de store hjælper de små. Banen er stor nok til at mange børn - og voksne - kan få glæde af den samtidig. Der kan trænes balanceevne, motorik, muskler og mod.\nMotionsbane og legeplads bliver aldrig kedeligt - det er sjovt for børn og voksne! Banen er lavet i god kvalitet - "Dansk produceret". På banen er der lagt op til konkurrencer og samspil hvor de store hjælper de små. Banen er stor nok til at mange børn - og voksne - kan få glæde af den samtidig. Der kan trænes balanceevne, motorik, muskler og mod.\nDenne kæmpe Motionsbane og legeplads på næsten 400 m2 giver masse af motion og sved på panden - det er sjovt for både børn og voksne! Banen er lavet i god kvalitet - "Dansk produceret". På banen er der lagt op til konkurrencer og samspil hvor de store hjælper de små. Banen er stor nok til at mange kan få glæde af den samtidig, hvor der kan trænes...\nMotionsbane og legeplads giver masse af energi - det er sjovt for både børn og voksne! Banen er lavet i god kvalitet - "Dansk produceret". På banen er der lagt op til konkurrencer og samspil hvor de store hjælper de små. Banen er stor nok til at mange kan få glæde af den samtidig, hvor der kan trænes balanceevne, motorik, muskler og mod.


Overgangsjakker til herrer, damer & børn fra Spyder- Se udvalget her.\nLæs om de 4 muligheder her\nSYRROUND HYBRID HOODY - SORT\nSYRROUND VEST - SORT\nSOLITUDE HOODY - BLÅ\nSOLITUDE HOODY - MØRKEBLÅ\nSYRROUND HYBRID HOODY - BLÅ\nSYRROUND HYBRID HOODY - GRÅ\nBANDIT SWEATER - BLÅ/SORT\nBANDIT SWEATER - SORT\nSPYDER JAGGED SHELL JAKKE - BLÅ\n2.400 DKK1.200 DKK\nWENGEN CORE SWEATER\n1.400 DKK560 DKK\n4.000 DKK1.600 DKK\n4.200 DKK2.100 DKK\n2.700 DKK1.350 DKK\nVores Spyder udvalg\nOvergangsjakker er jakker, som vi bruger, når vi går fra en årstid til en anden.\nI denne kategori ”Overgangsjakker” finder du derfor Spyder forårsjakker, sommerjakker og efterårsjakker til damer, herrer og børn. Vi har et bredt udvalg af Spyder overgangsjakker til damer og herrer, hvor du finder alt lige fra dunjakker og skaljakke (regnjakker) til core sweatre og insulators.\nJeg vil kort guide dig igennem de fire jakketyper, så du kan få jakken, der passer til dit behov.\nInden jeg gennemgår vores 4 forskellige jakketyper af vores Spyder overgangsjakker til damer, herrer og børn, så vil jeg kort fortælle om, hvad der gør overgangsjakker fra Spyder specielle, og hvordan de adskiller sig fra andre gode overgangsjakker.\nOvergangsjakker findes stort set i alles hjem, og overgangsjakker til damer findes der sjovt nok flere af i det samme hjem ;-) Overgangsjakker skal være funktionelle og praktiske, samtidig med at overgangsjakker til kvinder og mænd skal være smarte og passe til et skiftende forårs- og efterårsvejr. Derfor er vores overgangsjakker fra Spyder med fede detaljer og en komfort, du ikke får andre steder. De fleste Spyder overgangsjakker er med et klassiske skadianvisk design, som kan anvendes i mange hverdags- og festsituationer.\nSpyder dunjakker findes både med syntetiske dun og ægte dun. Syntetiske dun er mindre sart end dun, da fibrene er i stand til at holde deres form, selv efter lang tids brug. Derfor har vi mange år tilbudt Spyders Geared Hoody, som helt klart af en af vores mest populære overgangsjakker. Geared jakken er fantastisk, når årstiden siger hen på efteråret eller tidligt forår. Faktisk har jeg selv tilmed benyttet jakken om vinteren, når temperaturen var over frysepunktet, hvor den gav fantastisk varme.\nI år har vi tilmed fået endnu flere modeeller af dunjakker hjem, så bl.a. Vintage.\nSkaljakker bruges ofte inden for ski. Det er jakker, som er vand- og vindtætte uden foring, og dermed kan du selv bygge din varme op under jakken. Som overgangsjakke er de lige så geniale! Vejret er jo meget omskifteligt i foråret og efteråret, hvor der kan være alt fra høj solskinsvejr til regn- og snevejr. Derfor er en skaljakke som f.eks. en Jagged Shell eller en Diffuser Shell et godt alternativ, da du på solskinsdage ikke behøver varmen fra en trøje, men blot kan nøjes med skaljakken.\nPå de kolde og regnfulde dage vil en trøje som f.eks. en Glissade eller en Bandit sweater give dig den varme, som du har bruge for.\nSpyder score sweatre er unikke på markedet, da deres strik ikke ses hos andre producenter på markedet, og vi og vores kunder elsker det! Vores core sweatre findes i tre forskellige tykkelser, og fleecen i core sweatrene giver utrolig god varme, hvor komforten bare må opleves.\nVores ”tynde” sweater hedder Bandit, og kan benyttes som overgangsjakke fra april til oktober. Hertil kan den faktisk også anvendes på de kolde skidage som mellemlag under skijakken. Spyders mellem tykkelse core sweater er f.eks. Alps eller Wengen. De giver ekstra varme, da de er tykkere i fleecen sammenlignet med Bandit trøjen. Dermed kan de også bruges hele foråret og efteråret. Den tykkeste sweater vi har i sortiment er Formosten til herrer og Major til damer. Komforten heri er virkelig unik, og de giver super varme. Til dig der har en tendens til at fryse meget, er dette den oplagte overgangsjakke.\nInsulators fra Spyder er måske mest kendt som inderlag under skaljakke, når du er på skiferie. Faktisk producerer Spyder insulators i så god kvalitet og med så meget komfort, at de kan anvendes til meget mere. Vores Glissade Insulator er et perfekt eksempel på en insulator, som kan anvendes som overgangsjakke. Jeg går så langt og siger, at den dækker dine behov mindst 10 måneder om året. Spyder insulators er åndbare og med PrimaLoft isolering og Downproof Triple Ripstop, som holder tæt på kroppen.\nHar du spørgsmål til vores udvalg af Spyder overgangsjakker?\nHar du spørgsmål eller kommentarer til vores udvalg eller enkelte produkter, så kan du altid fange os på info@trendysport.dk er på telefon 2160 8218. Så kan vi sammen finde den perfekte overgangsjakke, der dækker dine behov.


Billig KnitPro Trendz Strømpepinde Akryl 20cm 7,00mm / 7.9in US10¾ Blue – 48 kr.\nKnitPro Trendz Strømpepinde Akryl 20cm 7,00mm / 7.9in US10¾ Blue_x000D_\nLængde: 20 cm / 7.9in_x000D_\nStørrelse: 7,00 mm / US10¾_x000D_\nFarve: Blå (Læs mere)\nNavn: KnitPro Trendz Strømpepinde Akryl 20cm 7,00mm / 7.9in US10¾ Blue\nEn stor portion forhandlere på nettet yder i dag diverse forskellige fragttyper. Det mest populære er i dag at afsende til en pakkeshop, hvor det er nemt for dig at hente dine nye produkter på et valgfrit tidspunkt. Leveringsformen er altså yderst bekvem, samt typisk desuden den mest prisbevidste fragtmulighed ved køb af KnitPro Trendz Strømpepinde Akryl 20cm 7,00mm / 7.9in US10¾ Blue.\nDu kunne tillige afveje for og imod at få pakken sendt til dit hus eller til dit arbejde. Løsningen viser sig en gang i mellem en lille smule dyrere, men derudover ret så hensigtsmæssig. Den mest betalelige mulighed for fragt er dog selv at hente ordren, men den mulighed kræver at du fysisk befinder dig lige ved e-firmaets adresse.\nLeveringstiden på Garn || Tilbehør til Garn || Strikkepinde || Strømpepinde || Strømpepinde 20 cm er naturligvis særligt afgørende i tilfælde af at du har behov for dine nye varer om kort tid, så af den grund er det aldeles klogt at du dobbelttjekker den estimerede leveringsdato på det pågældende produkt.\nEn del forretninger på nettet stiller udsigt til levering på næstkommende hverdag på en lang række af deres produkter, eksempelvis KnitPro Trendz Strømpepinde Akryl 20cm 7,00mm / 7.9in US10¾ Blue, men vær på vagt da det beroer på at handlen gemmenføres før et aftalt klokkeslæt, med det formål at de højst sandsynligt kan nå at få dit nye produkt klar før pakkemedarbejderne får fri.\nIndtil flere shops på nettet byder på levering uden omkostninger, men i reglen kræver det at man køber for et konkret beløb. Ellers skulle man udse dig den mindst kostelige mulighed for fragt, hvilket oftest – hvad end du befinder sig nær Hørsholm, Dragør eller Assens – er at få fragtmanden til at køre varerne til et udleveringssted.\nDet er i dag ultra problemfrit for alle og enhver at finde information om priser hos forskellige online forretninger, og så har massevis af KnitPro internet shops fundet det uundgåeligt at presse salgspriserne på produkterne – til babyer og børn, og endvidere også til damer og herrer – helt i bund, og endda nogle gange præstere portofri fragt.\nMen det kan til hver en tid vise sig lønnende at granske nogle enkelte online virksomheder efter rabatkoder på KnitPro Trendz Strømpepinde Akryl 20cm 7,00mm / 7.9in US10¾ Blue inden du køber, så du er skudsikker på at opnå den billigste pris.\nDu bør imidlertid huske på, at hvis en internet shop udbyder varer til en pris som er ufattelig god, bør det i nogle tilfælde være en indikation på en bedragerisk online virksomhed. Bestillinger med betalingskort er på den anden side inkluderet i en forordning, der forsvarer en overfor uærlige internet selskaber.\nVi slår generelt et slag for køb med gængse betalingskort eller mobilbetaling. Som alternativ bør du drage nytte af et afbetalingstilbud som for eksempel ViaBill, for så vidt du har til hensigt at afdrage omkostningerne senere.\nForud for at nogen shopper i en KnitPro internet handler kan man for at være på den sikre side se på deres forretningsaftale, men det er naturligvis et omfattende arbejde.\nEt alternativt forslag kunne derfor være at kontrollere om internet webshoppen er medlem af e-mærke ordningen, eftersom det burde være en antydning af at internet webshoppen forsvarer de danske love, foruden at internet shoppen fra tid til anden revurderes af jurister som har meget erfaring med bestemmelserne på området. Desuden giver det dig chance for støtte, når du bliver udsat for besvær som følge af dit indkøb.\nLigeså er det klogt at køberen er sat ind i de mest relevante retningslinjer der er gældende for ordren, til eksempel den bytteret e-shoppen anvender. På grund af dette er det ydermere afgørende, at man permanent bibeholder ens kvittering, så man fremadrettet kan bekræfte bestillingen af KnitPro Trendz Strømpepinde Akryl 20cm 7,00mm / 7.9in US10¾ Blue, hvad end du søger efter varer til en kvinde eller mand.\nTrustpilot tilbyder dig immervæk fantastiske muligheder for at eftersøge flere aktuelle brugeres tanker og derfor foreslår vi, at du eftergår online firmaets omtaler af KnitPro Trendz Strømpepinde Akryl 20cm 7,00mm / 7.9in US10¾ Blue før du placerer din ordre.\nFacebook fremskaffer endvidere egentlig strålende løsninger til at få kendskab til internet firmaets kundefokus. Derudover er der nogle online forretninger hvor det er muligt at udfærdige en evaluering af virksomhedens service, hvilket tillige kan bruges til at få et indtryk af hvor tilfredse kunderne er.\nWebsitet er finansieret af indtægter fra annoncer. Vi arbejder tæt sammen med flere firmaer på nettet når vi promoverer butikkernes tilbud, og modtager honorar i tilfælde af at en af de besøgende på vores website realiserer en bestilling.\nOrientering vedrørende produkter og internet firmaer understøttes tit, men vi kan ikke give garantier imod ændringer der kan være lavet siden seneste opdatering af vores data.


Efter Cavani-dom: Tidligere United-spillere revser fodboldforbund\nNicolai Busekist — 03. jan 2021 10:07\nTo tidligere Manchester United-spiller, Marcos Rojo og Ander Herrera, lægger ikke skjul på, at de ikke er tilfredse med det engelske fodboldbunds dom til Edinson Cavani.\nDen uruguayanske angriber er nemlig ikke blot blevet tildelt en bøde på 823.000 kroner, men også hele tre spilledages karantæne. Det er en dom, han har modtaget, efter et opslag på Instagram efter sejren på 2-0 over Southampton. Her takkede han en af sine venner med ordene 'Thanks negrito', hvilket dog hurtigt blev slettet igen.\nIfølge både Rojo og Herrera er der tale om en dom, der er alt for voldsom. Det er også noget, de har givet udtryk for i en kommentar til et andet opslag, som Cavani har delt på Instagram.\n"Hvis man bliver sanktioneret for den slags ting, så er det en lorteverden. Forza Edi (Edison Cavani, red.)," har Herrera skrevet i kommentarfeltet på Cavanis opslag, hvis budskab bygger på kritik af hans dom.\n"Godt skrevet. Vi ved, du har gode manér som os andre," har Rojo skrevet til det samme opslag på Instagram.\nDet engelske fodboldforbund har begrundet deres dom med, at hans budskab var både krænkende, upassende og aggressiv. Det har fået den betydning, at Cavani tidligst kan vende tilbage til udekampen mod Burnley den 12. januar.


Psykoterapeut på Frederiksberg – Psykoterapeut Tim Dahl\nPsykoterapeut på Frederiksberg nær Vanløse og Valby\nAt gå i psykoterapi er blevet mere og mere almindeligt. Som psykoterapeuter arbejder vi med de samme temaer og emner som psykologerne, dog uden at stille kliniske diagnoser.\nSamtaler med en psykoterapeut kan være en hjælp ved problemer vedrørende for eksempel ensomhed, tristhed, skam, angst, stress og følelsen af ikke at være god nok. Dette er alt sammen noget, som vækker et væld af følelser. Mange oplever disse følelser på tæt hold i løbet af livet.\nFøler du dig ensom, trist og ked af det?\nFøler du, at du ikke er god nok, eller har angst, stress og skammer dig over den, du er? Så er du ikke alene.\nSom psykoterapeut på Frederiksberg nær Vanløse og Valby arbejder jeg inden for den eksistentielle/humanistiske terapi. Terapien går ud på at forstå psykiske problemer og de reaktioner, som vi oplever så som:\nat livet indeholder svære tider og lidelser\nPsykoterapien handler om at acceptere den situation og tilværelse, du er i lige nu. Sammen med mig lærer du at acceptere og opbygge en ny mening med mere selvomsorg og selvindsigt.\nDet kan også være, at du aldrig har haft stress, angst eller depression. Men du føler måske, at du har nogle stress symptomer, angstsymptomer eller symptomer på depression. I psykoterapien kan du lære at lytte bedre til din krop, så du ikke behøver at gå ned med angst og stress, før du opsøger en psykoterapeut.\nSom psykoterapeut kan jeg hjælpe dig til at få større indsigt og hjælpe dig til at håndtere dine tanker og følelser.\nDin psykoterapeut på Frederiksberg\nMin tilgang til psykoterapien er, at jeg forholder mig åbent og lyttende til det, du siger uden at dømme dig. For mig er det vigtigt, at du føler dig tryg. At du føler dig mødt og rummet, så vi sammen kan undersøge de udfordringer, du kommer med.\nFor at vi kan skabe den forandring, du ønsker, er det vigtigt, at vi har en tryg og god relation. I samtalen (terapien) kan du få lov til at være dig, uden at føle at du bliver gjort forkert. Uden at du skal præstere eller føle, at du skal være en anden end den du er. Du kan nemlig få lov til at være dig. I psykoterapien kan vi sammen undersøge den måde, du oplever livet og verden på. I psykoterapien kan vi sammen se på, hvordan det er at være dig. Måske er du plaget af stress, angst, ensomhed eller meningsløshed. Hvad end der udfordrer dig, så har vi muligheden for sammen at se på det.\nIntet problem er for småt at tale om!\nSom psykoterapeut med praksis på Frederiksberg nær Vanløse og Valby arbejder jeg med mange forskellige problemstillinger. Måske kan du kende nogle af problemerne fra dig selv.\nNogle gange er det rart at få sat ord på og fortælle, hvordan man har det. At blive lyttet til uden at andre blander sig eller kommer med lange forklaringer og løsningsforslag. Med andre ord kan det være en stor gavn at opleve at blive mødt fuldt ud og forstået helt.\nPsykoterapi kan hjælpe, når livet føles barskt, tomt, ensomt, meningsløst og lidelsesfyldt.\nDet kan være, at du føler, at du skal være perfekt, og at du skal være på en bestemt måde. Det kan også være, at du har en selvkritisk dommer og er plaget af angst, ked-af-det-hed. Det kan også være, at du tilsidesætter dine egne behov for at passe ind og har svært ved at sætte grænser og sige fra. Her kan psykoterapi være noget for dig.\nDu behøver ikke nødvendigvis at være i en dyb livskrise for at starte i psykoterapi. I psykoterapien er der hverken noget, som er for stort eller for småt at tale om.\nVi har alle sammen følelser, men det er langt fra os alle, der taler om dem, og specielt ikke de følelser som er skamfulde, pinlige eller opleves ”mindre rigtige”.\nNogle gange kan vi også mærke, at noget er, som det ikke skal være men har svært ved at sætte ord på. Nogle starter også i psykoterapi, fordi de har et lavt selvværd eller nogle uforløste følelser, som de troede, at de havde fået bearbejdet, men som bliver ved med at dukke op. Her kan psykoterapi være en hjælp. Husk at i terapien er alle følelser velkomne.\nSom psykoterapeut kan jeg sammen med dig være med til at belyse og tydeliggøre de problemer og udfordringer, du har, og sammen kan vi skabe den forandring, du ønsker.\nDet er gennem terapien, at jeg som psykoterapeut sammen med dig identificerer og derefter ændrer på de mønstre, som ligger bag symptomerne.\nIgennem psykoterapi lærer du at blive bedre til at sætte grænser og mærke dine egne behov. I terapien lærer du at møde dig selv med mere venlighed og passe bedre på dig og anerkende dig selv, som den du er.\nI terapien kan du lære at tillade og acceptere det, som er sket og se dig selv med venlige, kærlige øjne og frigøre dig for den sorg og vrede som måske har fulgt dig alt, alt for længe.\nVores følelser fortjener omsorg, opmærksomhed og forståelse. Du er velkommen til at ringe eller skrive til mig, hvis du kunne tænke dig en tid eller har nogle spørgsmål.\nNår alt kommer til alt, vil vi mennesker bare gerne ses, mødes, og holdes af for dem vi er.


Sådan opsættes og bruges Website Demographics - Digital Works\nSådan opsættes og bruges Website Demographics\nB2B, Content marketing, LinkedIn\nLinkedIns værktøj ”Website Demographics” giver dig mulighed for at få indsigt dit websites besøgendes adfærd. I denne artikel forklarer vi dig, hvordan værktøjet fungerer, samt hvordan du kommer i gang.\nFunktionen kom til LinkedIn sidste år, så hvis du endnu ikke fået opsat ‘Website Demographics’ på LinkedIn, så går du glip af en værdifuld indsigt. Vi guider dig i, hvordan du opsætter funktionen nedenfor.\nHvad kan man med Website Demographics?\nForstå dit publikum – få værdifuld indsigt i professionelle data som fx jobtitler, virksomhedsnavne og industrier, som er tilgængeligt med LinkedIn.\nSkab målrettet content – sammenlign dine forskellige sider, for at lære hvilket content der fungerer med hvilke målgrupper. På den måde kan du tilrettelægge dit content, så det henvender sig til din stærkeste målgruppe med det største potentiale.\nNå din målgruppe – brug din viden fra punkt 1 og 2 til at ramme de besøgende, som er de mest kvalificerede leads igennem retargeting.\nGennem disse tiltag sikrer du, at du ikke spilder marketingkroner på den forkerte målgruppe, og skaber værdi for dine besøgende.\nSæt ”Demograpichs” op\n1. Sørg for at du har en annonceringskonto\nWebsite demograpichs er kun tilgængeligt med en annonceringskonto. Hvis det er første gang du skal bruge LinkedIn annonceringsværktøj, skal du først oprette en konto til din virksomhed.\nLæs om annoncering på LinkedIn her\n2. Tilføj et ”LinkedIn Insigth Tag” til dit site\nNår du har oprettet/logget ind på din din Campaign Manager (Kampagneadministrator), skal du klikke på ”Website Demographics”.\nHvis du ikke tidligere har lavet et setup med Insight tag, bliver du mødt med denne besked:\nSe hvordan du step by step opretter et ‘Insight Tag’ her.\n3. Byg din målgruppe\nNår dit ‘Insight Tag’ er blevet tilføjet, og alle tilknyttede domæner er blevet bekræftet, skal du oprette en målgruppe/website, som du vil tracke.\nKlik på ”Account Assets”\nKlik herefter på ”Matched Audience”\nKlik på ”Create audience”\nHer kan du give din gruppe et navn og angive den præcise URL (hjemmeside) som der skal måles trafik på. Du kan sagtens lave flere målgrupper og måle trafikken til forskellige sider.\n4. Lad tiden arbejde for dig\nHerefter er det tid til at vente på dine besøgende. Der kan gå op til 48 timer fra du har sat dine data op, til det virker optimalt. Desuden kræver det mindst 300 besøgende på siden, men derefter kan du begynde at tracke, blive klogere og optimere din indsats til de helt rigtige målgrupper.\nWebsite Demographics er selvfølgelig udarbejdet således, at det stemmer overens med mulighederne for at målrette via LinkedIn Ads.\nAlt i alt er LinkedIns gratis Website Demographics-funktion forholdsvis simpelt at oprette og meget nyttigt på en række områder. Tippet herfra lyder således: Sæt Demographics op hurtigst muligt, så du kan begynde at samle al din website trafik fra nu af, og skabe målrettet content til den rigtige målgruppe.\nBliv klogere på mulighederne med værktøjet i videoen nedenfor:\nHar du erfaringer med Website Demographics?\nDel gerne dine erfaringer i kommentarfeltet herunder.\nBrug Company Pagen professionelt\nMange virksomheder har efterhånden fået etableret en Company Page på LinkedIn, og arbejder måske også allerede med Content marketing, men hvad er udbyttet og er det tilfredsstillende? Vi hjælper jer til at nå jeres mål.


Ideel beliggenhed med kun 10 minutter fra Paddignton Station, hvorfra der tilbydes hurtig og nem adgang til Heathrow Lufthavn via Heathrow Express.\nIMAGE 1/20 King-suite\nForkæl dig selv i denne stilfulde suite med separat dagligstue og spiseplads. Du tilbydes adgang til vores Executive Lounge med morgenmad og forfriskninger dagen igennem uden beregning.\nDenne pulserende og moderne bar og lounge, der ligger ved siden af receptionen, er det perfekte sted at møde venner og kolleger til afslappende morgenkaffe eller eftermiddagste.\nIMAGE 3/20 Whisky-lounge\nVælg en drink fra det store udvalg af whiskyer fra hele verden, mens du nyder den intime atmosfære i denne nye lounge.\nIMAGE 4/20 Fiamma Restaurant\nVarm atmosfære og internationale retter til morgenmad og middag.\nIMAGE 5/20 Sportsbar\nSlap af i vores sportsbars uformelle stemning. Nyd en øl eller barsnacks, mens du følger med i de forskellige sportsbegivenheder, der vises på adskillige storskærme og plasma-TV'er. Der tilbydes også barsnacks og andre retter, hvis du bliver sulten.\nIMAGE 6/20 Hotelreception\nPå Hilton London Metropole tilbydes gæsterne en revolutionerende ankomstoplevelse vha. et moderne receptionsområde, der har to separate indgange, og en dedikeret concierge samt separat område til gæsteservice.\nSlap af i Executive Lounge med privat check-in og check-out, gratis kontinental morgenmad, eftermiddagste samt drinks og kanapéer om aftenen.\nIMAGE 8/20 Executive Lounge\nGæster, der indkvarteres i et executive-værelse eller en executive-suite, tilbydes adgang til Executive Lounge med privat check-in og check-out, gratis kontinental morgenmad, eftermiddagste samt drinks og kanapéer om aftenen.\nIMAGE 9/20 LivingWell fitnesscenter\nBegynd dagen med opkvikkende motion på Hilton London Metropoles fitnesscenter på anden sal, hvor der tilbydes et stort udvalg af konditionsudstyr og vægtmaskiner, indendørs pool, sauna og dampbad.\nIMAGE 10/20 LivingWell swimmingpool\nBegynd din dag med en svømmetur i den 12,5 m lange indendørs, opvarmede swimmingpool. Fitnesscentret har også fitnessudstyr, sauna, dampbad og en sportsbutik.\nIMAGE 11/20 Palads-suite\nDen elegante og imponerende Palace-suite har været et populært sted i London i over 20 år. Denne velproportionerede og alsidige suite er fuldstændig tilpasselig.\nIMAGE 12/20 King's Suite\nDette tilpasselige rum er udstyret med højteknologisk belysning og den nyeste konferenceteknologi.\nIMAGE 13/20 Mødelokaler på mezzaninen\nUanset om du har brug for et mødelokale til 25 personer eller holder en salgskonference med 3.000 deltagere, kan hotellet imødekomme alle dine event-behov under ét tag, direkte i centrum af London.\nIMAGE 14/20 Superior queen-værelse\nDette rummelige lokale er moderne og indrettet i klare og friske farver. Dette værelse er perfekt til to til fire personer. −\nIMAGE 15/20 Hilton Deluxe king-værelse\nDette hotel i centrum af London tilbyder moderne deluxe-værelser, som er indrettet i varme orange og brune farver. De ligger på de højere etager i hotellets Tower-fløj.\nIMAGE 16/20 Hilton-værelse med to enkeltsenge\nDette værelse er indrettet i dybe, varme farver og tilbyder gæsterne to enkeltsenge samt alt, hvad man har brug for til et komfortabelt ophold. Reservér direkte på Hilton.com og få gratis, ubegrænset WiFi under dit ophold.\nIMAGE 17/20 Superior-familieværelse\nVælg dette store og moderne familieværelse, som er indrettet i klare og friske farver. Dette moderne værelse byder på store vinduer og separat opholdsområde.\nIMAGE 18/20 Hilton executive king-værelse\nDette stilfulde executive-værelse er indrettet i kølige, afslappede farver og inkluderer gratis adgang til Executive Lounge med gratis kontinental morgenmad samt forfriskninger dagen igennem.\nIMAGE 19/20 Octagon-suite\nForkæl dig selv i denne stilfulde suite med separat dagligstue og spiseplads. Benyt dig af din adgang til Executive Lounge med morgenmad og forfriskninger uden beregning.\nAdresse: 225 Edgware Road, London W2 1JU, Storbritannien Telefon: 44-207-402-4141\nPRISER FRA U$254*\nBo på dette moderne, centrale hotel i London, der er beliggende blot 10 minutters gang fra West End og Oxford Street, og en 10 minutters køretur med metroen fra Londons Westfield Shopping Centre. Hilton London Metropole Hotel tilbyder lyse, rummelige gæsteværelser med WiFi (gebyrer kan opkræves). Suites og Executive-værelser tilbyder adgang til vores Executive Lounge, hvor der serveres kontinental morgenmad og forfriskninger uden beregning. Få pulsen op i vores LivingWell-motionscenter eller tag en dukkert i den opvarmede, indendørs pool.\nReservér direkte på Hilton.com og få gratis standard-WiFi. Kun for Hilton Honors-medlemmer. Der opkræves tillægsgebyr for premium-WiFi. WiFi på fællesområder samt i vores Executive Lounge er uden beregning\nCaféen Herb N' Kitchen byder på sund, lokal mad, som er frisklavet og klar til at tage med. Perfekt at nyde på farten eller på værelset, når der skal slappes af\nVÆRELSER OG SUITER I London\nDet bekvemmeligt beliggende Hilton London Metropole er et af Europas største hoteller og konferencecentre med plads og fleksibilitet til at afholde møder og events af enhver størrelse. Dette centrale eventsted har 42 fuldt udstyrede mødelokaler og 4.100 m²/44.132 kvadratfod plads med frit udsyn. Du kan invitere mellem tre og 3.000 deltagere til begivenheder og konferencer af enhver størrelse. Planlæg en privat fest for 1.000 personer i vores Monarch-suite eller afhold forretningsmøder i et mere intimt bestyrelseslokale.\nTripAdvisors medlemsvurderinger: Baseret på 4470 rejsendes anmeldelser\nAfstand fra lufthavn: 29 km\nKørselstid fra lufthavn: 60 min


Boliger - Silkeborg Vokser\nDet gode liv i\nSilkeborg kan opfylde dine boligdrømme tæt på naturen. Der bygges 700 nye boliger om året i Silkeborg Kommune, og uanset om du ønsker villa, lejlighed, rækkehus eller en helt fjerde boligform, finder du det her.\nOg hvis du flytter din virksomhed til Silkeborg Kommune vil du – og dine medarbejdere – samtidig havne midt i Danmarks skønneste natur med et utal af muligheder for at bruge førsteklasses outdoorfaciliteter, når der er pause fra arbejdet.\nHar du lyst til at høre mere om, hvordan livet leves i en dynamisk kommune, så kig ind på silkeborgkalder.dk. Her udveksler erfarne silkeborgensere, nye silkeborgensere og kommende silkeborgensere erfaringer, ideer og gode råd om livet i Danmarks Outdoor Hovedstad.\nHvis du eller dine medarbejdere overvejer at flytte jeres private bopæl til Silkeborg Kommune hjælper Silkeborg Kalder jer godt på vej.


Indhent tilbud på individuelle løsninger - Ring 42616111\nBrug for en individuel løsning???\nHar du en større opgave eller special opgave, du behøver hjælp til, så kontakt os for et uforpligtende tilbud på tlf.: 42616111 eller på mail: salg@autostickers.dk, så finder vi sammen en løsning.\nVi har mange års erfaring i tryk -og printbranchen, hvilket giver vores kunder en fordel og tryghed, da vi altid kun leverer produkter af højeste kvalitet til konkurrencedygtige priser. Vi tilbyder både B2B og B2C salg.\nVi kan desuden altid tilbyde hurtig levering: 3 gange ugentligt med GLS direkte til døren.\nDu har mulighed for at få tilsendt din faktura på mail.\nGODE GRUNDE TIL HANDLE MED OS:\n– Vi laver løsninger tilpasset dine behov.\n– God service, høj kvalitet, samt hurtig og sikker levering\n– Kvalitets produkter til konkurrencedygtige priser\n– Kontakt os og indhent tilbud ved større opgaver / specialopgaver. Større mængder = større rabatter\n– Ved genbestilling opretter vi dig som kunde med eget B2B login på bestillingssiden Creatify\n– Fri fragt ved køb over 500,- kr.\nRing på: 42 61 61 11


EAN: 1207800273026Vurderet til 3.6 ud af 5 stjerner baseret på 45 anmeldelser\nEn række outlets på nettet yder efterhånden mange forskellige leveringsmuligheder. En af de mest moderne er lige nu levering til et afhentningssted, og så kan du blot hente din pakke når du har mulighed for det. Denne er jo ultra let gængelig, samt desuden derudover den mindst kostelige leveringsmanér ved køb af Ole Lynggaard Vedhæng mini Leaves oxyderet Sterling sølv, 3 cm.\nDu kunne på samme måde foretrække at vælge at få sendt til din private bopæl eller til når du er på job. Leveringsformen viser sig oftest en sjat dyrere, men ydermere særdeles ligetil. Den mest prisbevidste fragtform vil dog altid være selv at hente produkterne, som dog beroer på at du befinder dig i nærheden af e-forretningens hjemsted.\nFragtperioden på Vedhæng kan være yderst vigtig hvis du står og skal bruge varen med det samme, så derfor er det tydeligvis aktuelt at vi besigtiger det anslåede leveringstidspunkt for den vedkommende vare.\nAdskillige e-shops udlover muligheden for dag-til-dag levering på en masse varer, eksempelvis Ole Lynggaard Vedhæng mini Leaves oxyderet Sterling sølv, 3 cm, som dog er afhængig af at bestillingen køres igennem forud for et givent tidspunkt, så at de garanteret kan nå at få de nye varer klar forud for at personalet holder fyraften.\nEn hel del internet handler lover fragt uden omkostninger, men i de fleste tilfælde kun såfremt der erhverves for en konkret pris. Derudover skulle man udse dig den mest betalelige leveringsform, som ofte – hvad end man befinder sig tæt på Fredericia, Farum eller Hinnerup – vil blive at få bragt din ordre til en pakkeshop.\nDet er ultra enkelt for enhver at sammenholde priser fra forskellige online varehuse, og på grund af dette har de fleste Ole Lynggaard butikker på nettet været nødt til at stampe salgspriserne på specielt deres bedst i test produkter – til juniorer, og tillige også til damer og herrer – markant, og endda nogle gange garantere fragt uden gebyr.\nDog kan det imidlertid være udbytterigt at kigge forbi visse online shops efter rabatkoder på Ole Lynggaard Vedhæng mini Leaves oxyderet Sterling sølv, 3 cm forinden du gennemfører din bestilling, således at man er skudsikker på at modtage den skarpeste pris.\nDu skal alligevel være obs på, at når en webshop tilbyder en vare for en udsalgspris der anses for utrolig fordelagtig, så kunne det mange gange være et tegn på en uoprigtig internet forhandler. Køb med kort er heldigvis omfattet af en ordning, hvilket bistår dig overfor fup forretninger på nettet.\nGenerelt tilråder vi handler med kort eller mobilbetaling. Som alternativ kan du anvende en løsning på afbetaling som fx ViaBill, når du hellere vil honorere beløbet ude i fremtiden.\nInden folk bestiller hos en Ole Lynggaard netshop kunne de helt sikkert sætte sig ind i virksomhedens regler, det er dog gerne ikke særlig spændende.\nEt nemmere alternativ kunne være at kigge hvorvidt online firmaet er medlem af e-mærke ordningen, grundet at det er en garanti for at online firmaet respekterer de danske regler, foruden at hjemmesiden jævnligt efterses af sagkyndige der har megen viden om de gældende regulativer. Desuden får du mulighed for at få bistand, for så vidt du udsættes for besvær med dit indkøb.\nTilsvarende anbefales det at køberen er vaks omkring de mest relevante betingelser der kan spille ind i forbindelse med købet, fx den ombytningsrettighed e-firmaet anvender. I den forbindelse er det tilmed vigtigt, at man stadigvæk beholder sin købsbekræftelse, således man fremadrettet kan bevidne ordren af Ole Lynggaard Vedhæng mini Leaves oxyderet Sterling sølv, 3 cm, uden hensyn til om du er på udkig efter et produkt til en kvinde eller mand.\nTrustpilot byder på en lang række fornemme muligheder for at fortolke en lang række aktuelle kunders evalueringer og derved kan det være til hjælp, at du tolker online virksomhedens ratings af Ole Lynggaard Vedhæng mini Leaves oxyderet Sterling sølv, 3 cm forud for at du færdiggør din shopping.\nFacebook fører til ydermere immervæk habile muligheder for at få indtryk af netbutikkens kundefokus. Herinde ser vi en række internet forhandlere hvor det er muligt at publicere en anmeldelse af deres købsoplevelse, hvilket tillige må tages i brug til at afveje hvor tilfredse kunderne er.\nWebsitet finansieres af reklameindtægter. Vi har et tæt samarbejde med massevis af forretninger på nettet i form af at vi formidler deres produkter, og opnår betaling ifald den besøgende vi sender videre laver en handel.\nData om varer og e-shops vedligeholdes jævnligt, men vi tager ikke ansvar for modifikationer der måtte være foretaget siden vi senest opdaterede sidens oplysninger.